НАРОДНО ЧИТАЛИЩЕ “ПРОСВЕТА” БУРГАС

кв.Д.Езерово, ул.”З.Зограф” 80 Б, тел.: 056/589601; е-mail: [procveta@abv.bg](mailto:procveta@abv.bg)

У С Т А В

на Народно читалище „Просвета 1927” гр.Бургас, кв.Долно Езерово

ИЗМЕНЕН ОТ ОБЩО СЬБРАНИЕ НА 14.01.2010 г.

МИСИЯ: Да съхранява националното културно наследство и родова памет, да е проводник на гражданското общество, да привлича младите и обществено ангажирани хора от района, като им създава благоприятна среда за културна, творческа и образователна изява.

**Глава първа**

ОБЩИ ПОЛОЖЕНИЯ

Чл.1.С този устав се уреждат учредяването, устройството, управлението, дейността, имуществото, финансирането, издръжката и прекратяването на Народно читалище „Просвета-1930”.

Чл.2.(1) Читалището е традиционно самоуправляващо се българско културно-просветно сдружение в кв. Длно Езерово, Бургас, което изпълнява и държавни културно-просветни задачи.

(2) В дейността на читалището могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

(3) Читалището работи в тясно взаимодействие с учебни заведения, културни институти, обществени и стопански организации, фирми, и др. извършващи или подпомагащи културно-просветна дейност.

(4) Читалището е юридическо лице с нестопанска цел, вписано по ф.дело 3130/1997г. в регистъра на Бургаски окръжен съд и в регистъра на народните читалища в Министерството на културата под номер 837 / 04.07.2001 г.и е независима, неполитическа, доброволна и културно-просветна организация, която развива дейността си в съответствие с Конституцията на Република България и действащото законодателство.

1. Наименование на читалището – „Просвета-1927”.

2. Седалище и адрес на управление :

Област Бургас, Община Бургас, град Бургас, кв. Долно Езерово, ул.”Захари Зограф” N 80 Б

1. Печатът на читалището е кръгъл с надпис : “Нар. ч-ще “Просвета-1927”

Бургас - Долно Езерово “ и в средата – датата на учредяване на читалището – 24.01.1927

Чл.3. Читалището поддържа отношение на сътрудничество, координация и партньорство с Община Бургас. . Своята дейност то съобразява със стратегията на Министерството на културата.

**Глава втора**

ЦЕЛИ И ДЕЙНОСТИ

Чл.4.(1) Целите на народно читалище „Просвета-1927” са да задоволява потребностите на гражданите, свързани със:

1. развитие и обогатяване на културния живот, социалната и образователната дейност в кв. Долно Езерово и Бургас, където осъществява дейността си;

2. запазване на местните обичаи и традиции и обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

(2) За постигане на целите по ал. 1 читалището извършва основни дейности, като:

1. уреждане и поддържане на библиотека, читалня, фото-, фоно ,филмо- и видеотека, достъп до база данни, съхранени чрез съвременни информационни носители както и създаванне и поддържане на електронни информационни мрежи;

2. развиване и подпомагане на любителското художествено творчество;

3. организиране на школи, кръжоци, курсове, клубове, кино- и

видеопоказ, празненства, концерти, изложби, конкурси, чествания,и младежки дейности;

4. събиране и разпространяване на знания за родния край;

5. създаване и съхраняване на музейни колекции съгласно Закона

за културното наследство;

6. предоставяне на компютърни и интернет услуги.

(3) Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.

(4) Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

(5) При неспазване на т.1 от ал.4 председателя и/или секретаря предоставил читалищното имущество се наказва с глоба от 500 лв.

Чл.5.(1) Читалището може да се сдружава за постигане на своите цели, за провеждане на съвместни дейности и инициативи при условията и по реда на ЗНЧ.

(2) Читалищните сдружения нямат право да управляват и да се разпореждат с имуществото на народните читалища, които са техни членове.

**Глава трета**

ЧЛЕНСТВО И УПРАВЛЕНИЕ

Чл.6.(1) Членовете на читалището са индивидуални, колективни и почетни.

(2) Индивидуалните членове са български граждани. Те биват действителни и спомагателни:

1. Действителните членове са дееспособни лица , навършили 18 години, които участват в дейността на читалището, редовно плащат членски внос и имат право да избират и да бъдат избирани.

2. Действителния член може да запази членството си, ако не взема участие в дейността на читалището, само поради напреднала възраст или болест.

3. Право на глас има всеки член, плащал членски внос най-малко две предшестващи години – от 01.01. до 31.12.

4. Спомагателните членове са лица до 18- години, които нямат право да избират и да бъдат избирани. Те имат право на съвещателен глас.

(3) Колективни членове могат да бъдат професионални и творчески организации, стопански предприятия, търговски дружества, кооперации, клубове, и др. Те съдействат за постигане целите на читалището, поддържане и обогатяване на материалната му база. Техен представител може да участват в Общите събрания с право на един глас. Те плащат членски внос според финансовите си възможности.

(4) Почетни членове могат да бъдат български и чужди граждани с особенно големи заслуги към читалището.Те могат да посещават Общи събрания и да упражняват право на глас. Решение за почетно членство се взима от Общото събрание.

Чл.7.(1) Приемането на нови членове става с устна молба на желаещия до Настоятелството, в която се посочва предпочитаната форма на участие в дейността на читалището.

(2) Членството възниква тридесет дни след плащане на членския внос.

(3) Приемът на нови членове се прекратява два месеца преди провеждането на отчетно-изборни събрания на читалището.

(4)Членството на отправилите устна молби през този период възниква веднага след провеждане на отчетно-изборното събрание”.

Чл.8. Членовете на читалището с право на глас имат следните права и задължения:

1. да избират и да бъдат избирани в ръководните органи на читалището,

2. да получават информация за решенията на Настоятелството

3. да спазват устава на читалището

4. да съдействат за постигане на целите му, за изпълнение на решенията на Общото събрание и Настоятелството, като активно участват в дейноста му.

5. да подпомагат според силите си съхраняването, обогатяването и обновяването на материалната база на читалището,

6. да пазят доброто име на читалището

7. да плащат редовно членския си внос

Чл.9. Членството в читалището се прекратява:

1. от Настоятелството

-  при неплащане на членски внос до 3 месеца от началото на календарната година

-   при отказ от участие в дейноста на читалището

-   по молба на лицето

2. от Общото събрание - при грубо нарушаване на устава, непристойно поведение, уронващо авторитета и доброто име на читалището, посегателство върху имуществото на читалището – с изключване.

Чл.10. Органи на читалището са:

1. Общо събрание

2. Читалищно настоятелство

3. Проверителна комисия

Чл.11(1) Върховен орган на читалището е Общото събрание.

(2) То се състои от всички членове на читалището, имащи право на глас. В него със съвещателен глас могат да участват спомагателните членове.

Чл.12 (1)Общото събрание има следните компетенции:

1. приема, изменя и допълва устава

2. избира и освобождава членовете на Читалищното настоятелство, Проверителната комисия и Председателя

3. приема вътрешни актове, необходими за организацията и дейноста на читалището

4. изключва членове на читалището

5. приема основни насоки за дейноста на читалището

6. взема решение за членуване или прекратяване на членството на читалището в читалищно сдружение

7. приема бюджета на читалището и културен календар

8. приема годишния отчет до 30.03. на следващата година

9. Упълномощава Настоятелството да определя членския внос ежегодно или механизма за неговото определяне.

10. отменя решения на органите на читалището

11. взема решения за откриване филиали на читалището

12. взема решения за прекратяване на читалището

13.взема решения за внасяне до съда на незаконосъобразни действия на ръководството или отделни читалищни членове.

14. Обявява за „Почетен член на читалището”, лицата по чл.6ал.4

(2) Решенията на Общото събрание са задължителни за другите органи на читалището.

Чл.13.(1) Редовно Общо събраниена читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия, или на една трета от членовете на читалището.При отказ на настоятелството да свика извънредно общо събрание, до 15 дни от постъпване на искането проверителната комисия или 1/3 от членовете на читалището с право на глас могат да свикат извънредно общо събрание от свое име.

(2) Поканата за събранието трябва да съдържа дневния ред, датата, часът, мястото на провеждане и кой го свиква.Поканата трябва да бъде получена не по-късно от седем дни, преди датата на провеждане срещу подпис или връчена. В същия срок, на общодостъпни места трябва да бъде обявено и съобщение за събранието.

(3)Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с 1 час. Тогава събранието е законно, ако на него присъстват не по-малко от 1/3 от членовете при редовно общо събрание и не по-малко от ½ плюс 1 от членовете при извънредно общо събрание.

(4) Решенията по чл.12 ал.1 т.1,4,10,11,12 се взематс мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) 2/3 от членовете на общото събрание на читалището могат да предявят иск пред окръжния съд за отмяна на решение на общото събрание, ако то противоречи на закона или устава.

(6) Искът се предявява в едномесечен срок от узнаването на решението, но не по-късно от една година от датата на вземане на решението.

(7) Прокурорът може да иска от окръжния съд по седалището на читалището да отмени решението на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

Чл.14.(1) Изпълнителен орган на читалището е Настоятелството, което се състои от 5 члена, избрани за срок до три години. Членовете на Настоятелството не могат да имат роднински връзки помежду си и със секретарят на читалището по права и съребрена линия до четвърта степен и да са съпрузи, както и да бъдат щатни служители в читалището с изключение на секретаря.

(2) Председателят и секретарят на читалището са членове на Настоятелството по право.

(3) Читалищното Настоятелството:

1. свиква Общото събрание

2. осигурява изпълнението на решенията на Общото събрание

3. подготвя и внася в Общото събрание проекти за основните насоки на дейноста, бюджета,

4. подготвя и внася отчет за дейността на читалището

5. утвърждава щата на читалището

6. взема решения за отдаване на имоти под наем

7. назначава секретаря на читалището и утвърждава длъжностната му характеристика.

8. организира и направлява цяластната дейност на читалището, като спазва законите и се ръководи от Устава, решенията на Общото събрание и собствените си решения

9. ръководи цялостната дейност на читалището и взема решения по всички въпроси, отнасящи се до работата и имуществото на читалището /непротиворечащи на Закона за народните читалища/

10. взема решения за освобождаване и назначаване на работещите щатни и хонорувани служители на читалището, за сключване на договори с други физически и юридически лица и разкриване на съвместни културно-просветни дейности

11. взема решения за морално и материално стимулиране

12.внася предложение в Община Бургас и други органи и организации за строителство, реконструкция, модернизация, поддържане, ремонтиране и обзавеждане на сградата, за създаване на материални, финансови и кадрови условия за развитие на дейността.

13.решава въпроси за откриване и закриване на художествено творчески колективи, школи, клубове и други форми на работа

14.настоятелството се свиква от Председател, Секретар, или по искане на една трета от настоятелите

(3) Настоятелството взема решения с мнозинство повече от половината му членове.

(4) Настоятелството само определя реда на своята работа и заседава не по-малко от четири пъти годишно.

Чл.15(1) Председателят на читалището е член на настоятелството и се избира от Общото събрание за срок до три години. В негово отсъствие се замества от Секретаря на читалището.

(2) Председателят:

1. представлява читалището

2. свиква и ръководи заседанията на Настоятелството

3. отчита дейността си пред Настоятелството

4. заверява разходните документи

5. сключва и прекратява трудови договори въз основа на решения на Настоятелството, утвърдения щат и бюджет на читалището

6. организира дейността на читалището съобразно Закона, устава и решенията на Общото събрание и Настоятелството.

7. ежегодно в срок до 10 ноември представя на кмета предложение за дейността на читалището за следващата година.

8. представя ежегодно до 31 март пред кмета на общината и общинския съвет доклад за осъществените читалищни дейности и изразходваните бюджетни средства

(3) При неизпълнение на т.7 на Председателя се налага глоба в размер на

150 лв.

Чл.16.(1) Секретарят на читалището се назначава от Читалищното Настоятелството и е негов член по право.

(2) Секретаря:

1. организира изпълнението на решенията на настоятелството, включително решенията за изпълнението на бюджета;

2. организира и ръководи текущата основна и допълнителна дейност на читалището

3. ръководи работата на щатния и хоноруван персонал на читалището

4. упражнява утвърдения от Общото събрание бюджет на читалищетo

5. представлява читалището заедно и поотделно с председателя

6.подписва договор с общината за финансовото обезпечаване на предложената от читалището програма с читалищни дейности за съответната година

(3) Секретаря не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга на председателя на читалището.

(4) С изтичане на мандата на Настоятелството, трудовия договор на Секретаря на читалището не се прекратява автоматично. Новото Настоятелството прекратява договора, само ако Секретаря е допуснал груби нарушения на Кодекса на труда и доказано не се справя с работата си.

(5) Настоятелството и Председателя подкрепят Секретаря в ежедневната му работа, помагат му да израства като читалищен организационен експерт, без да се намесват в компетенциите му.

Чл.17(1) Проверителната комисия осъществява контрол върху дейността на читалищното Настоятелството , Председателя и секретаря на читалището по спазване на закона, устава и решение на Общото събрание.

(2) Проверителната комисия се състои от трима членове, избрани за срок от три години.

(3) Членовете на Проверителната комисия не могат да бъдат лица, които са в трудовоправни отношения с читалището или да са роднини начленовете на Настоятелството, председателя или Секретаря на читалището по права линия, съпрузи, братя, сестри, и други роднини по сватовство от първа степен.

(4) При констатирани нарушения Проверителната комисия уведомява Общото събрание, а при данни за престъпление- органите на прокуратурата.

Чл.18. Не могат да бъдат избирани за членове на Настоятелството и на Проверителната комисия и секретари лица, които са осъждани на лишаване от свобода за умишлени престъпления.

Чл.19. Членове на настоятелството включително председателят и секретарят, подават декларации за конфликт на интереси при условията и по реда на Закона за предотвратяване на конфликт на интереси. Декларациите се обявяват на интернет страницата на съответното читалище.

**Глава четвърта**

ИМУЩЕСТВО И ФИНАНСИ

Чл.20.(1) Читалище „ Просвета-1927” ползва сграда намираща се на ул. „З.Зограф” №80 Б в кв. Долно Езерово, Бургас, отстъпена безвъзмездно с решение на Общински съвет Бургас с протокол № 27/10.10.2001г.

(2) Имуществото се състои от дълготрайни материални активи и малоценни материали, подарени на читалището, придобити с негови собствени средства или предоставени за стопанисване от Общината.

Чл.21. Читалището набира средства от следните източници:

1. членски внос
2. културно просветна дейност и информационна дейност
3. субсидии от държавния и общински бюджет
4. наеми от движимо и недвижимо имущество
5. дарения и завещания
6. други приходи

Чл.22.(1) Секретарят на читалището участва в комисия при разпределението на предвидените по Общинския и Държавен бюджет средства за читалищна дейност. Средствата определени от комисията се управляват самостоятелно от читалището.

(2) При недостиг на средства в бюджета на читалището за поддръжка и ремонт на читалищната сграда, същото по решение на Настоятелството кандидатства пред Общината за предоставяне на необходимите средства въз основа на чл. 23, ал. 2 от Закона за народните читалища.

Чл.23.(1) Недвижимото имущество на читалището не може да се отчуждава или да се учредяват тежести върху него.

(2) Движимите вещи могат да бъдат отчуждавани или залагани бракувани или заменени с по-доброкачествени само по решение на Настоятелството

Чл.24.(1)Единният читалищен бюджет се формира от всички източници на собствени средства, субсидии и дарения

(2) Читалищното Настоятелството изготвя годишния отчет на приходите и разходите, който се приема от Общото събрание.

(3) Отчетът за изразходваните средства по чл. 21, т. 3 се представят в края на всяка календарна година, освен ако при отпускането на средствата е предвидено друго.

Чл.25.(1)Председателят ежегодно в срок до 10 ноември да представя на кмета на общината предложение за дейността на читалището за следващата година.

(2)Председателят ежегодно представя до 31 март пред кмета на общината и общинския съвет доклад за осъществените читалищни дейности и изразходваните бюджетни средства

(3)Подписва договор с общината за финансовото обезпечаване на предложената от читалището програма с читалищни дейности за съответната година

Чл.26.(1)Счетоводната отчетност се води в съотношение със Закона за счетоводството и подзаконовите нормативни актове.

(2)Народно читалище „Просвета 1927” притежава разплащателна сметка № BG4193000003533256 в Банка ДСК Бургас, булстат №000045390, данъчен № 1021273506

**Глава пета**

ПРЕКРАТЯВАНЕ

Чл.27.(1) Общото събрание може да взема решение за прекратяване на читалището, ако са изчерпани всички възможности и не съществуват никакви условия за трайна дейност на читалището.

(2) Решението по предходната алинея подлежи на вписване в регистрите на Окръжен съд по регистрацията му.

Чл.28(1) При производство по ликвидация Настоятелството определя ликвидатора

(2) Получателя на имуществото останало след производство по ликвидация се определя от Настоятелството

**Глава пета**

администлативнонаказателни разпоредби

Чл.29. При предоставяне на имущество на читалището от председателя и/или секретаря в нарушение на чл.4 ал.4 се наказва с глоба в размер на 500 лв. и с лишаване от правото да заема изборна длъжност за срок от 5 години.

Чл.30. При не вписване на читалището в регистъра на читалищата към Министерство на културата от страна на председателя се налага глоба в размер на 150 лв.

Преходни и заключителни разпоредби

1. Този устав влиза в сила веднага след приемането му и отменя досега действащия устав, както и всички вътрешни правила, които му противоречат.
2. Ръководството на читалището, избрано в съответствие с разпоредбите на настоящия устав е длъжно:

1./ да предприеме всички необходими действия за регистрацията на читалището произтичащи от ЗНЧ обн. ДВ бр. 42, от 09.06.2009 г.

2./ Настоятелството назначава секретар на читалището на първо заседание след конституирането си.

3. За всички неуредени въпроси се прилага: Законът за народните читалища и действащите в страната нормативни актове.

Този УСТАВ е приет на Общо събрание на НЧ”Просвета-1927”, проведено на 14.01.2010 г. в гр.Бургас и е подписан в три еднообразни екземпляра – два за съда и един за читалището.

ВЯРНО С ОРИГИНАЛА!

НАРОДНО ЧИТАЛИЩЕ “ПРОСВЕТА 1927” БУРГАС

кв.Д.Езерово, ул.”З.Зограф” 80 Б, тел.: 056/589601; е-mail: [procveta@abv.bg](mailto:procveta@abv.bg)

ЧИТАЛИЩНО НАСТОЯТЕЛСТВО

2019

|  |  |
| --- | --- |
| 1. | Катя Славова Йорданова - председател |
| 2. | Светлана Костадинова Янушева - член |
| 3. | Светломира Стефанова Възелова - член |

ПРОВЕРИТЕЛНА КОМИСИЯ

2019

|  |  |
| --- | --- |
| 1. | Радостинка Христова Чавдарова - председател |
| 2. | Силвия Веселинова Добрева - член |
| 3. | Мария Стоянова Рупчева - член |

ОТЧЕТ

ЗА ДЕЙНОСТТА НА НАРОДНО ЧИТАЛИЩЕ "ПРОСВЕТА 1927”

гр. БУРГАС, кв. ДОЛНО ЕЗЕРОВО

за 2019 г.

І. За организацията

ІІ. Основни дейности

1. Библиотечна дейност и информационно

обслужване

2. Учебно – образователна дейност и детско и младежко творчество

3. Културна дейност

ІII. Човешки и финансови ресурси

1. Екип

2. Общ бюджет

3. Материална база

V. Партньори и донори

VІ. Финансов отчет

ИЗАЦИЯТА

I. Читалище „Просвета 1927” е основано на 24.01.1927 г.; регистрирано в БОС под номер 3130/1997 210; вписано в регистъра на народните читалища под номер 837; с КИД 94.99 и БУЛСТСТ 000045390.

През 2019 година читалището осъществяваше дейността си в съгласие със своите

програмни цели, заложени в Устава на организацията, според който читалището e юридическо лице с НЕСТОПАНСКА ЦЕЛ ЗА ИЗВЪРШВАНЕ на ОБЩЕСТВЕНОПОЛЕЗНА ДЕЙНОСТ :

1. развитие и обогатяване на културния живот, социалната и образователната дейност в кв. Долно Езерово и Бургас, където осъществява дейността си;

2. запазване на местните обичаи и традиции и обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

Дейности за постигане на тези цели:

1. уреждане и поддържане на библиотека, читалня, фото-, фоно ,филмо- и видеотека, достъп до база данни, съхранени чрез съвременни информационни носители както и създаванне и поддържане на електронни информационни мрежи;

2. развиване и подпомагане на любителското художествено творчество;

3. организиране на школи, кръжоци, курсове, клубове, кино- и

видеопоказ, празненства, концерти, изложби, конкурси, чествания,и младежки дейности;

4. събиране и разпространяване на знания за родния край;

5. създаване и съхраняване на музейни колекции съгласно Закона

за културното наследство;

6. предоставяне на компютърни и интернет услуги.

Организационната структура на читалището през годината бе, както следва:

Върховен орган – Общо събрание от всички читалищни членове или

150 души.

Настоятелство на читалището в състав: Председател – Катя Йорданова,

и членове: Светлана Янушева и Светломира Възелова.

Секретар – Донка Димова.

Проверителна комисия за контрол върху дейността в състав: Радостина Атанасова -

Председател, и членове – Мария Рупчева и Силвия Веселинова.

Постоянният оперативен екип на читалището през годината наброяваше 4-ма души с позиции: Секретар, Библиотекар, Ръководител ВГ Галакси, Ръководител ДАР ПИ.

ІІ. ОСНОВНИ ДЕЙНОСТИ.

ОСНОВНИ ДЕЙНОСТИ

1. БИБЛИОТЕЧНА ДЕЙНОСТ И ИНФОРМАЦИОННО ОБСЛУЖВАНЕ

Библиотечен фонд , читатели и техническо оборудване:

В читалище „Просвета 1927” работи библиотека с детски отдел, отдел за възрастни и заемна. Нейната дейност се осъществява съгласно Правилник за организация на работата и ползване услугите на библиотеката към читалище „Просвета 1927” Бургас, съгласно който тя е обществена библиотека по смисъла на чл. 7 от Закона за обществените библиотеки и цялостната и дейност се регламентира от този Закон и Закона за народните читалища.

Броят библиотечни единици във фонда през 2019 година наброява 13 590 тома

литература. Новопостъпилите заглавия литература за периода са в размер на 606 тома на стойност 6 434 лв, в т.ч. закупената е 117 библиотечни единици за 1 277 лв, дарени – 292 броя за 2 797 лв по проект – 197 броя за 2 360 лв, като съответно отчислената такава е 275 тома физически амортизирана литература. Читатели през годината са 316 души. Броят на заетите библиотечни материали е 4 046. Общо регистрираните посещения на читатели през годината са 4 325.

Техническото оборудване на библиотеката позволява читателски запитвания и

търсения да бъдат изпълнявани не само по традиционния заемен начин и в читалня, а да се търсят ресурси в уеб – библиотеки и специализирани портали, да се работи с

електронни масиви. Библиотеката е оборудвана по програма “Глобални библиотеки” с 5 компютърни работни места с периферни устройства, с неограничена Интернет връзка, с копирна апаратура.

В библиотечната работа и предоставянето на информация за ученици от начален и среден курс вече активно се ползват ресурсите на специализирани български учебни

Интернет портали и страници.

Едни от традиционните дейности на библиотеката е организацията и провеждането на “Библиотечни уроци” за най-малките читатели, чрез които се провокира интерес

към четенето и търсене на нови знания и информация.

2. УЧЕБНО – ОБРАЗОВАТЕЛНИ ДЕЙНОСТИ и ДЕТСКО И МЛАДЕЖКО ТВОРЧЕСТВО

**Вокалнa група Galaxy** с ръководител Руси Русев.

Вокалната група е сформирана през м.октомври 2012 г. и стартира дейността си с повече от 10 деца. Репертоарът на студиото е изключително разнообразен - в него са включени поп, рок, диско, латино, балади и други стилове.  
През 2019 г. децата участват в мероприятия на читалището – участие в концерт за празника на квартала и за Никулден, откриване и закриване на учебната година в училище, в ревю на читалищното творчество на читалищата в Община Бургас, Бургас Изгрев фест. Участваха в конкурс Сезони. Децата репетират в специално направено за тях студио. Работата в групата не само осмисля свободното време на децата, но развива основни вокални навици, музикалния слух и вярното интониране, ритмичното чувство, асоциативното мислене.

**Детско ателие по рисуване и приложни изкуства** с ръководител Величка Колева.

През 2019 година над 11 момичета и момчета на възраст 4 -15 години работиха в

ателието по рисуване и приложни изкуства, както с цел обучение по изкуство, така и за алтернативно арт-осмисляне на свободното време на децата. Ателието работи целогодишно с двумесечна почивка тази година, през м. август и септември. През 2019 г. децата от ателието са участвали в **Национален конкурс „Св. Трифон Зарезан“, Сунгурларе -** І място – Рая Стоянова, **Национален конкурс „Моите детски мечти“ НДД София – участие, Национален конкурс за весела детска рисунка „Малките нашенци“ Казанлък -** Награда на НДД София – Петя Златева, **„3 март“ – конкурс на НЧ „Фар 1946“ Бургас -** І награда – Ивет Терзиева и Поощрение – Петър Петров, **Национален конкурс „Водата извор на живот“ – ОДК Бургас -** Поощрение – Рая Стоянова, **Национален конкурс „Детство мое, реално и вълшебно“ Ловеч -** ІІ място – Рая Стоянова**, Нацонален конкурс „Вълшебният свят свят на Странджа“ Средец -** І място – Рая Стоянова**,** І място – Гергана Славова, **Участие в Х Национална среща на Тракийския съюз „Завръщане към корените“** – рисуване на 13 –метрова шевица, 23 април, **Конкурс „Аз, моят град и морето“ ОДК Бургас -** ІІІ място – Гергана Славова, **Участие в ХХІ Национален фестивал на детската книга, Сливен -** Марина Янкова, Гергана Славова, **Участие в „Изгрев парк фест 18.05.2019, Участие в градски фестивал „Бургас твори“ – 11 май, Участие в Световен ден на рисуването – 01 юни, Участие в ХVІІІ Биенале на детската рисунка Тръстеник, 22-24 юни -** Петя Златева, Гергана Славова **и честване 20-години Ателие.**

**Гайдарска група** с ръководител Николай Иванов

От м. август 2018 г. към читалището работи гайдарска група. През 2019 г. кандитатствахме за финансиране за групата, но не бяхме одобрени. Тази година пак ще опитаме, като се надяваме да имаме участия и награди.

**Летни творчески ателиета за деца**

През ваканционните месеци на лято 2019 читалището осигури алтернативно забавно и творческо занимание за деца в начална училищна възраст, чрез летните ателиета. В тях децата рисуват, изработват сувенири, четат книжки, гледат филмчета.

4. КУЛТУРНА ДЕЙНОСТ

Културните изяви – любителски и професионални са една от основните читалищни дейности. От една страна те дават шанс за изява на любителите, занимащи се със сценични изкуства, а от друга – срещат публиките със сценичен продукт от областта на професионалното изскутво.

Повече от 19 бяха през годината различните изяви в културния календар на читалище „Просвета 1927”: концерти, сборни програми, тематични общоквартални празници, тържества, чествания.

Дейността ни винаги е насочена към различни групи от общността – към деца и възрастни, към работещи и безработни, към здрави и със специфични нужди, към всички, без оглед на етническа и религиозна принадлежност. Читалището е отворено за всички и за всякакви идеи.

Традиционни са общокварталните празници на 1 май – празник на квартала и 6 декември – празник на Бургас. Опитваме се всеки концертите да са различни и интересни за жителите на квартала.

Дядо Коледа и тази година посети библиотеката и зарадва читателите й с много емоции и подаръци.

С цел съхраняване традиците в родния край продължава провеждането на Кукери. Кукерска група Каваклии участват във фестивали - носители са на **златна маска** от фестивала Сурва Перник. За Великден организирахме работилница за Великденски яйца, в която се включиха баби и внуци, служители, читатели.

ІV .ЧОВЕШКИ И ФИНАНСОВИ РЕСУРСИ

1. ЕКИП

Постоянният оперативен екип на читалището през годината наброяваше 4-ма души с

позиции: Секретар, Библиотекар, Ръководител ВГ, Ръководител ДАР ПИ.

2. ОБЩ БЮДЖЕТ

Държавната субсидия по ЗНЧ за читалище „Просвета 1927” през 2019 година беше 45 078 лв /4,78 субсудирана численост/ и е отчетана своемременно пред Община Бургас. Общинска дотация за културна дейност – 1 250 лв. Собствените приходи са 13 104 лв. от членски внос, такси, дарения, наем и рента.

3. МАТЕРИАЛНА БАЗА

В сградния фонд на читалище „Просвета 1927” функционират 2 лекторски зали с общ капацитет 42 места, ателие за работа с деца - капацитет 10 места, библиотека, административен офис. През 2019 г. бе извършен ремонт и сега разполагаме с голяма многофункционална зала. Бе извършен частичен ремонт на библиотеката. Техническото оборудване, подпомагащо оперативната работа на организацията през 2019 година наброява: 5 компютърни конфигурации, 1 копирна машина, 1 преносим компютър, мултимедиен проектор с екран, 2 принтера, от които единият – цветен, скенер, факс.

V. ПАРТНЬОРИ, ДОНОРИ

Настоятелството на читалище „Просвета 1927” оценява високо подкрепата на всички

организации, институции, НПО, граждани, представители на частния сектор, благодарение на които се реализираха голяма част от основните дейности през годината. Освен местния бизнес в дейността ни винаги са ни подкрепяли – г- жа Антоанета Манолова – директор ЦАУ Долно Езерово, г-жа Жени Железова – директор ОУ Хр.Ботев, Пенсионерски клубове Вая и Тракия.

В своята дейност читалището се ръководи от нормативните документи - ЗНЧ, Закон за обществените библиотеки, Закона за счетоводството, Закон за юридическите лица с нестопанска цел, Закон за културното наследство, Закон за закрила и развитие на културата, Закон за общинската собственост, Закон за местното самоуправление и местната администрация, Закон за предотвратяване и установяване на конфликт на интереси. Стремим се да изпълняваме основните текущи и стратегически планове, изготвени на базата на тези нормативни документи.

Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище. Тяхната активност,изразяваща се в посещенията и участията им в различните мероприятия доказват ,че тя е добра. Разбира се, че можем повече. Читалищните служители, със своето отношение към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. За това са необходими не само желание и способности , но и по-вече финансови средства. Защото читалището е мястото където се съхранява и популяризира българската духовност.

VI. ФИНАНСОВ ОТЧЕТ

Субсидия 2019

|  |  |  |  |
| --- | --- | --- | --- |
| номер | Наименование | план | отчет към 31.12.2019г. |
| 1. | НАТУРАЛНИ ПОКАЗАТЕЛИ |  |  |
| 1 | Регистрирани читалищни членове | 150 | 150 |
| 2 | Читатели (брой) | 450 | 316 |
| 3 | Читателски посещения (брой) | 4 000 | 4 325 |
| 4 | Курсове и школи (брой) |  |  |
| 4.1 | Участници (брой) |  |  |
| 5 | Любителски формации (брой) | 2 | 3 |
| 5.1 | Изяви и участия (брой) |  | 32 |
| 6 | Културни прояви (брой) |  | 37 |
| 2. | ДРУГИ |  |  |
| 1 | Брой жители | 5 436 |  |
| 2 | Обща численост на персонала | 4 | 4 |
| 3 | Разпределение по длъжности | 4 | 4 |
|  |  |  |  |
|  |  |  |  |

|  |  |  |  |
| --- | --- | --- | --- |
| номер | **ПРИХОДИ** | План | Отчет |
| 3. | СУБСИДИЯ ОТ БЮДЖЕТА | 45 078 |  |
| 1 | Субсидия по стандарт (лв) | 45 078 | 45 078 |
| 2 | Допълваща и целева субсидия (лв) |  |  |
| 3 | Празници в съставните селища |  |  |
| 4 | Културен календар - Община | 1 250 | 1 250 |
| 5 | **Общо приходи (лв)** | **46 328** | **46 328** |
|  |  |  |  |

|  |  |  |  |
| --- | --- | --- | --- |
| номер | **РАЗХОДИ** | План | Отчет |
| 4. | СУБСИДИЯ ОТ БЮДЖЕТА |  |  |
| 1 | ФРЗ | 33 500 | 33 500 |
| 2 | Осигурителни вноски | 6 338 | 6 338 |
| 3 | Книги и библиотечни материали | 1 444 | 1 444 |
| 4 | Културни прояви – празник на квартала  - разходи по план-сметка (лв) |  |  |
| 5 | Културен календар | 1 250 | 1 250 |
| 6 | Любителски състави | 135 | 135 |
| 7 | Курсове и школи |  |  |
| 8 | Канцеларски разходи |  |  |
| 9 | Горива, енергия, ВиК, отопление, осветление (лв) | 1 965 | 1 965 |
| 10 | Телефон, интернет | 958 | 958 |
| 11 | Транспортни |  |  |
| 12 | СОТ, застраховки (лв) | 502 | 642 |
| 13 | Такса смет (лв) |  |  |
| 14 | Ремонти (лв) |  |  |
| 15 | Командировки (лв) |  |  |
| 16 | Други (лв)/ | 94 | 94 |
| 17 | Културни прояви |  |  |
|  | Общо разходи (лв) | 46 328 | 39 968 |
|  |  |  |  |

**ПРЕДЛОЖЕНИЕ**

**ЗА ФИНАНСИРАНЕ ДЕЙНОСТТА НА НАРОДНО ЧИТАЛИЩЕ "ПРОСВЕТА 1927”**

**гр. БУРГАС, кв. ДОЛНО ЕЗЕРОВО**

**за 2020 година**

**1. ВЪВЕДЕНИЕ**

**Предложението за развитие на читалищната дейност в кв. Долно Езерово, гр. Бургас за 2020 година е разработено в изпълнение на чл. 26 а,ал.1 и ал. 2 от Закона за народните читалища и цели** **обединяване на усилията за развитие и утвърждаване на читалището като важна обществена институция, реализираща културната идентичност на кв. Долно Езерово като част от гр. Бургас. Програмата ще подпомогне и популяризира годишното планиране и финансиране на читалищната дейност.**

1. **АНАЛИЗ**

Читалище „Просвета 1927” Долно Езерово се намира в центъра на близо 6000-ия квартал и е единствен културен институт. То е създадено на 21.01.1927 г. и регистрирано по закона за читалищата през 1997 г. - ф.дело 3130/20.10.1997г. Записано в регистъра на народните читалища в Министерството на културата под номер 837/04.07.2001 г. През 2018 г. е извършена пререгистрация в Агенцията по вписванията.

Сдружението осъществява дейности за развитие и закрила на културата, като се съчетават държавните изисквания с местните условия и традиции; работи в социалната сфера, услуги за обществеността, младежки дейности. Основни дейности на читалището са поддържане на библиотека и читалня, детско ателие по рисуване и приложни изкуства, вокално студио, гайдарска група, организиране на празници, концерти, чествания.

Читалището извършва и допълнителни дейности, подпомагащи изпълнението на основните му функции. През 2020 г. екипът ще работи за реализиране на читалището като съвременен културен и информационен център, както и за по-активно взаимодействие с общността и разширяване на стандартния комплекс от дейности и видимо отваряне към потребностите на младежката и детска аудитория.

**2.1 ВЪНШНА СРЕДА**

**Възможности:**

**-** сътрудничество с общинската администрация, училища, детски градини, читалища и други НПО

**-** участие в проекти на МК и други донори

**-** методическа помощ от РЕКИЦ

- допълнително финансиране от Община Бургас

**Заплахи:**

- Недостатъчна ангажираност на бизнеса към читалищната дейност

- Близостта на квартала до гр. Бургас и възможностите за развлечения, които предлага големия град

**2.2 ВЪТРЕШНА СРЕДА**

**● СИЛНИ СТРАНИ**

- Наличие на сграден фонд, предоставен от Община Бургас за безвъзмездно ползване

- Получаване на държавна субсидия от МК и общинска такава

- Възможности за самофинансиране

- Подкрепа от местната власт, други обществени организации и отчасти от бизнеса

- Наличие на компютърна и офис техника

- Утвърждаване на традиционии празници – Великден, Празник на квартала, Никулден, Коледа

- Непрекъснато обновяване и разнообразяване на културната дейност

- Работа по програми и проекти

- Авторитет пред общността

- Близост до ЗМ Вая

- Кадрови рeсурс с дългогодишен стаж в сферата на читалищната дейност

- Щатен и квалифициран персонал с интерес към търсене и развиване на нови дейности

- Качество на предлаганите услуги

- Надежден партньор

- Гъвкавост

● **СЛАБИ СТРАНИ**

- Недостатъчни познания в областта на маркетинга

- Недостатъчен контакт с донори и спонсори

- Работа с доброволци

- Близост до големия град

- Слаба реклама на дейностите и предлаганите услуги

- Недостатъчна комуникация с медиите и липса на медиен образ

● **ПРЕДИМСТВА**

- Единствен културен институт в квартала

- Работа по проекти

- Инициативност, авторитет и професионализъм на екипа на читалището

- Добра квалификация и опит на екипа

- Интерес към търсене и развиване на нови форми на читалищна дейност;

Читалището в Долно Езерово през последните години е основен фактор не само в развитието на местната култура и образование, но и в предоставяне на информация чрез нови технологии благодарение на проект Глобални библиотеки. Реализираните мероприятия и инициативи в областта на библиотеката и читалището са в полза за обществеността и нейното развитие. Целите и задачите ни са насочени към израстване на читалището и са свързани с новите предизвикателства за активиране на гражданското общество. Проявите, които осъществяваме не са затворени само за членовете на читалищата и самодейците, а са за хората от различни възрасти и социално положение.

Ще продължат и бъдещите ни партньорства с културните и образователни институции, местните власти , неправителствени организации, бизнеса, като се реализират добри практики и инициативи за разширяване обхвата на дейност в обществено значими сфери и приоритетни области (стимулиране на нови читалищни дейности, формиране на читалището като място за общуване и контакти, дарителски акции, социална и културна интеграция на различни социални общности, участие в проекти и програми).

**● ЗАКОНОВА БАЗА**

**-** Закон за народните читалища

- Закон за обществените библиотеки

- Закон за културното наследство

- Закон за държавния бюджет

**● МИСИЯ**

Да съхранява националното културно наследство и родова памет, да е проводник на гражданското общество, да привлича младите и обществено ангажирани хора от района, като им създава благоприятна среда за културна, творческа и образователна изява.

**● ВИЗИЯ**

Нова визия на читалището е превръщането му в информационен център на населението. Освен това читалището трябва да е партньор на държавната и на местната власт, защото то изпълнява функцията на посредник между местните общности и властта.

1. **ОСНОВНИ ЦЕЛИ**

Целите на народно читалище „Просвета” са да задоволява потребностите на гражданите, свързани със:

* развитие и обогатяване на културния живот, социалната и образователната дейност в кв. Долно Езерово и Бургас, където осъществява дейността си;
* запазване на местните обичаи и традиции и обичаите и традициите на българския народ;
* разширяване на знанията на гражданите и приобщаването им към ценностите и постиженията на науката, изкуството и културата;
* възпитаване и утвърждаване на националното самосъзнание;
* осигуряване на достъп до информация и разширяване спектъра на предлаганите информационните услуги
* търсене на нови съвременни форми на работа с общността

1. **ОСНОВНИ ЗАДАЧИ**

Организационната дейност в читалището ни ще бъде насочена към създаване на по-добри възможности за работа на читалищните дейци и потребителите, както и откликване на новите потребности на общността. Ще се работи за създаване на условия за организационна стабилност, прозрачност, отчетност и утвърждаване ценностите на гражданското общество. В тази връзка се предвиждат следните основни задачи за изпълнение:

* Разширяване на обхвата на дейността на читалищата в обществено значими сфери, като социалната и информационно-консултантската.
* Продължаване на добрите традиции в културната дейност, в художествената самодейност и включване на иновативни форми и дейности.
* Разширяване спектъра на предлаганите информационните услуги в библиотеката и повишаване културата за работа с читатели
* Поддържане на уеб сайта и фейсбук страницата на читалището с цел популяризиране на неговата дейност и предлаганите библиотечни услуги.

1. **ДЕЙНОСТИ**

**I.Организационна и стопанска**

- привличане на нови членове на читалището и нови потребители в библиотеката

- повишаване културата на работа с читатели чрез подобряване и обогатяване на МТБ

- генериране на собствени приходи

- разширяване и задълбочаване на партньорствата

- популяризиране на неформално образование и създаване възможности за реализация на творчески умения и културен диалог на младите хора

**-** активизиране диалога на читалището с общината, с други културни и образователни институти и неправителствени организации за по-нататъшно стабилизиране на читалището като място за култура и информация и разширяване социалния обхват на дейността му

- създаване на нови културни сцени и пространства в Долно Езерово

- поддържане и обновяване на интернет- сайта на читалището

- разширяване на информационното пространство за култура чрез използване на

Интернет- пространството изготвяне и разпространяване на реклами за култура на

електронни носители

* ремонтни дейности в работните помещения

**II.Библиотека**

Библиотеката е вписана в регистъра на обществените библиотеки под N4/ 14.06.2016 г. Библиотечната дейност в читалището е една от основните дейности в читалището и цели :

* предоставяне на традиционни и нови библиотечни и информационни услуги за жителитe на кв. Долно Езерово
* привличане на нови читатели - деца и възрастни
* създаване на трайни навици за четене
* създаване на възможности за пълноценно използване на библиотечния фонд и възможности за осигуряване на достъп за информация
* предоставяне на компютърни и интернет услуги
* организиране на Лятна занималня за деца, лятна читалня в парка в квартала, библиотечни уроци, компютърни курсове, Седмица на детската книга, Инициативи „Чети с мен”

**III. Любителско творчество и художествено – творческа дейност 2019/2020 г.**

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на децата. С изявите на читалището ще работим за развитие и обогатяване на културния живот в квартала, за утвърждаване на националното самосъзнание и отчитане и съхранение богатството на местната култура. Чрез тази дейност читалището ще има възможност за популяризиране културата на региона в страната и чужбина. За осъществяване на тези задачи ще бъдат изпълнявани следните мероприятия и дейности:

- Честване на годишнини

- Организиране и провеждане на местни празници – Празник на квартала, Празник на Бургас, Еко празник – нов, Кукери, Трифон Зарезан...

- Провеждане на занимания в школи, кръжоци, клубове, организиране на концертни изяви и младежки дейности по интереси

- Участие в различни фестивали, конкурси и празници в региона и страната.

- Организиране на фестивал, свързан с езерото Вая и екологията в района

- Организиране на мини кукерски фестивал

По конкретно ще се развиват следните форми на работа:

**1. ВРЕМЕННИ САМОДЕЙНИ СЪСТАВИ**

**1.1. Кукерска група „Каваклии”** с ръководителЙовка Русева. Групата се сформира за провеждане на местния обичай Кукери. Същата участва в международни и национални конкурси. Сами осигуряват и поддържат костюмите си. Необходими са средства за участията им във фестивали и конкурси. Носители са на златна маска от Фестивал за кукерски игри Перник.

**2. ПОСТОЯННО ДЕЙСТВАЩИ СЪСТАВИ**

**2.1.** **Детско ателие по рисуване и приложни изкуства** – ръководител Величка

Колева. Целта на Ателието е да обучава и повишава естетиката, мирогледа, изобразителната култура и уменията на децата. Те участват в национални и международни изложби и конкурси. Работата в Ателието доразвива естетическото възпитание на децата, създава художествени навици и умения по цветознание, композиция, работа  в екип, асоциативно мислене, развива сръчността и фината моторика, научават се да разпознават разликите между самодейно и професионално изкуство, придобиват знания за различните изобразителни дейности. Обучението по рисуване цели откриването и развитието на индивидуалния артистичен талант. Ателието работи целогодишно с един месец почивка.

* 1. **Вокално студио „Галакси”** – ръководител Руси Русев.

Работата на студиото е с насоченост основно към деца и подрастващи. То работи за развитие и повишаване на общата музикална култура на децата. Включва пеене, обща музикална култура, стимулиране на творческия потенциал. Основен акцент е навременно откриване на деца, които имат музикална дарба. В края на учебната година децата получават CD със свои изпълнения и подготвят концерт пред родителите и жителите на квартала. Децата участват в мероприятия и конкурси на местно, регионално и национално ниво.

**2.3 Гайдарска група** – ръководител Николай Иванов. Групата работи от м. Август 2018 г. Участват в местни, регионални и национални мероприятия и конкурси.

**III. Културни продукти**

1. **Детска арт-галерия -** изложби и срещи с деца от други арт ателиета, с деца, минали през читалищното ателие...
2. **Летни творчески ателиета**
3. **Еднодневни пленери** в района във връзка със създаването на нови сцени и пространства

**IV. Kлубна дейност**

1. **Зумба**
2. **Арт творилница –** изработване на сувенири, картички и други продукти, свързани с празниците от народния календар
3. **Български и гръцки народни танци**

**IV. Културен календар** /основни културни мероприятия/

Изготвянето на културния календар през годината зависи от бележитите дати и събития. Има и такива, които се организират ежегодно под различни форми. Работата ни е насочена не само към задоволяване интереса на жителите към развлекателни дейности, но и привличането им в организацията и провеждането на такива. Традиционни мероприятия в културния ни календар са:

1. Трифон Зарезан
2. Бабинден – ритуал със здравната служба в квартала
3. Ден на мартеницата и на самодееца- обличане на дърво с мартеници и празник на всички самодейци
4. Благовещение. Ден с поезията на Хр. Фотев
5. Празничен Великденски концерт
6. Работилница за Великденски яйца
7. Седмица на детската книга и изкуства за деца
8. Празник на квартала – 2 май
9. Детски празник – 1 юни
10. Ден на възрасните хора
11. Ден на народните будители
12. Празник на гр. Бургас – 6.12. – Никулден. Запалване светлините на Коледната елха. Заря.
13. Ден на християнското семейство; Честване на семейства с 50 г. брак. Ритуал Златна сватба.
14. Да подарим Коледен празник на дете

15.Eко празник на ез.Вая

**V. Материално – техническа база**

Материално-техническата база на читалището включва сграден фонд (който е общинска собственост, предоставена за безвъзмездно ползване), оборудване и обзавеждане на библиотеката, зали за обучения и голяма зала за мероприятия. Чрез участия в различни донорски програми и финансиране от общинския бюджет ще се търсят начини за създаване на оптимални условия за работа и занимания по интереси в читалището. След направения през тази година ремонт и откриване на многофункционална зала, ще се стремим да осигурим ново обзавеждане на библиотеката, ремонт на помещенията за работа с деца и галерията. Ще помислим и за извършване на допълнителна стопанска дейност, свързана с предмета на основната ни дейности в съответствие със ЗНЧ.

**VІ. Финансиране**

Обезпечаването на дейностите през 2020 г. ще се осъществява чрез финансиране от:

* Субсидия от държавния бюджет, разпределена съгласно изискванията на ЗНЧ;
* Общинско финансиране
* Членски внос
* Кандидатстване с проекти към Министерството на културата, европроекти и програми
* Други източници / дарения, наеми, рента и др./

**VII. Работа по проекти**

За да продължи да се развива културния живот в квартала е необходимо координирано сътрудничество между културните институти и използване възможността за кандидатстване по различни програми с проекти за финансиране на дейностите им. С тяхна помощ читалището ни ще допринесе за задоволяване на определени обществени потребности.

Получаваната допълваща субсидия по линията на Министерството на културата (за набавяне на компютри, книги, национални костюми, за организиране на празници, за подкрепа на художествената самодейност) значително подпомага дейността ни. Това е възможност да реализираме своя цел чрез осигуряване на алтернативно финансиране. Общината е партньор и винаги подпомага усилията ни в тази насока.

Изпълнението на Програмата ще даде възможност за реализация на набелязаните цели, задачи и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

Изпълнението на тази програма ще превърне читалището ни не само в духовен, но и съвременен информационен център и привлекателно място за хората. Така, програмата ще разкрие традициите на миналото, предизвикателствата на настоящето и надеждата за по-добро бъдеще.

**VIII. Индикатори**

Брой нови книги, брой читатели, брой предоставени компютърни и интернет услуги, брой и качество на проведени празненства, концерти, чествания, брой школи, клубове, курсове...постижения, брой участници в различните форми, брой участия в мероприятия и ниво на участие, награди, спечелени проекти.

***Забележка:*** *Програмата е визирала най-общите положения, залегнали в плана на читалището.*

Предложението за дейността на НЧ”Просвета 1927” за 2020 г.е разгледано и одобрено на заседание на ЧН с Протокол № 3 / 23.10.2019 г.

**КАТЯ ЙОРДАНОВА**

***Председател на ЧН***